Radi se o posudbi nakon koje bi se trebao dogoditi otkup. Sve češća je to praksa europskih klubova.

Prošlog tjedna u hrvatskim i ruskim medijima se pojavila priča kako je za braniča i povremenog kapetana Slaven Belupa, Zvonimira Šarliju, zainteresiran ruski CSKA.

Kako neslužbeno doznajemo iz izvora bliskih klubu, transfer je riješena stvar. Šarlija će sutra obaviti liječnički pregled u Austriji, a zatim bi trebao potpisati za jedan od najpoznatijih ruskih klubova. Radi se o posudbi nakon koje bi se trebao dogoditi otkup. Sve češća je to praksa europskih klubova.

U Moskvi će Šarliju dočekati još jedan bivši Farmaceut Kristijan Bistrović, te hrvatski reprezentativac Nikola Vlašić.